Publication: Magyar Közlöny
Issue: MK-2002-129 (Year: 2002, Number: 129)
Era: 1990-2004
Section: 
Paragraph Index: 335

3. Megjegyzés: 3.1. A Jegyzõkönyv 6. Cikkének — a származó helyzetet elnyert, más termékek elõállításához felhasznált termékekre vonatkozó — rendelkezései attól függetlenül érvényesek, hogy a származó helyzetet abban a gyárban nyerték el, ahol e termékeket felhasználták, vagy Litvánia, vagy Magyarország más gyárában. Példa: Egy a 8407 vámtarifaszám alá tartozó motort — amelyre a szabály kimondja, hogy a befoglalható nem származó anyagok értéke nem haladhatja meg a gyártelepi ár 40%-át — az ex 7224 vámtarifaszám alá tartozó „kovácsolással durván alakított egyéb acélötvözet”-bõl készítettek. Ha ezt a kovácsolást az egyik Fél országában végezték el nem származó ingotból, akkor a kovácsolt termék már megszerezte a származó helyzetet a lista ex 7224 vámtarifaszámára vonatkozó szabály értelmében. A kovácsolt darabot tehát származóként lehet figyelembe venni a motor értékének kiszámításánál, függetlenül attól, hogy az egyik Fél ugyanazon gyárában vagy egy másik gyárában gyártották-e. A nem származó ingot értékét így nem kell figyelem- 2002/129. szám be venni a felhasznált nem származó anyagok értékének összeadásánál. 3.2. A listában szereplõ szabály a megkövetelt minimális mennyiségû megmunkálást vagy feldolgozást jelenti, és több megmunkálás vagy feldolgozás elvégzése szintén a származó helyzet megszerzését eredményezheti; viszont a kevesebb megmunkálás vagy feldolgozás elvégzése nem eredményezhet származó helyzetet. Így ha a szabály úgy szól, hogy az elõállítás bizonyos szintjén nem származó anyag felhasználható, akkor az elõállítás korábbi szakaszában az ilyen anyag felhasználása megengedett, de késõbbi szakaszban már nem. 3.3. A 3.2. Megjegyzéstõl függetlenül, ahol egy szabály kimondja, hogy „bármely vámtarifaszám alá tartozó anyag”-ot fel lehet használni, a termékkel azonos vámtarifaszám alá tartozó anyagot is fel lehet használni, azonban, bármely specifikus korlátozó feltételnek alávetve, amit szintén tartalmazhat a szabály. Az „elõállítás bármely tartozó egyéb anyagot is beleértve” kifejezés azonban azt jelenti, hogy csak olyan — a termékkel azonos vámtarifaszám alá tartozó — anyagokat lehet felhasználni, amelyek eltérnek a lista 2. oszlopában megadott termék leírásától. 3.4. Ha a lista egyik szabálya úgy szól, hogy egy terméket egynél több anyagból is elõ lehet állítani, ez azt jelenti, hogy az anyagok bármelyike vagy több ilyen anyag is felhasználható. Ez nem jelenti azt, hogy mindegyiket fel kell használni. Például: A HR 5208—5212 vámtarifaszám alá tartozó szövetre vonatkozó szabály kimondja, hogy természetes szálak használhatók, és hogy egyéb anyagok között vegyi anyagok is felhasználhatók. Ez nem jelenti azt, hogy mindkettõt fel is kell használni; lehet az egyiket, vagy a másikat, vagy mindkettõt. 3.5. Ha a lista egy szabálya meghatározza, hogy egy terméket egy bizonyos anyagból kell elõállítani, a feltétel nyilvánvalóan nem tiltja más olyan anyagok felhasználását, amelyek belsõ természetüknél fogva nem tudják kielégíteni a szabályt. (Lásd még az alábbi 6.2. Megjegyzést a textíliákkal kapcsolatban.) Például: A 1904 vámtarifaszám alá tartozó elkészített élelmiszerre vonatkozó szabály, amely kifejezetten kizárja a gabonafélék és származékaik felhasználását, nem tiltja ásványi sók, vegyi anyagok és egyéb olyan adalékanyagok használatát, amiket nem gabonafélékbõl állítanak elõ. Ez azonban nem vonatkozik olyan termékekre, amelyek — bár nem állíthatók elõ a listában szereplõ adott anyagból —, de az elõállítás korábbi szakaszában ugyanolyan természetû anyagból gyárthatók. Például: Az ex 62. Árucsoportba tartozó, nem szövött anyagokból készült ruházati cikkek esetében, ha erre a cikkosztályra csupán nem származó fonal felhasználása megengedett, nem lehet nem szövött ruhaanyagból kiindulni, még akkor sem, ha a nem szövött ruhaanyagokat általában nem is lehet fonalból készíteni. Ilyen esetekben a kiinduló anyag általában a fonal elõtti fázis, azaz a szálfázis lesz. 3.6. Ha a lista egyik szabályában két vagy több százalékértéket is megadnak a felhasználható nem származó anyagok maximális értékére, akkor ezen százalékértékeket nem lehet összeadni. Más szóval, valamennyi felhasznált nem származó anyag maximális értéke soha sem haladhatja meg a megadott legmagasabb százalékértéket. Nem lehet továbbá túllépni az egyes adott anyagok vonatkozásában alkalmazandó százalékos arányokat sem.

Source: https://magyarkozlony.hu/hivatalos-lapok/466b9968042371b050b81c944252b18e623f0cb6/dokumentumok/15acc60a728b50bfb4743cd5b59cb55d43ea474e/letoltes